stanford-oval/wikipedia huggingface dataset:
Rossabøn kirkko
Aiheesta muualla

Kuvia tai muita tiedostoja aiheesta Rossabøn kirkko Wikimedia Commonsissa
Ruotsin naisten lentopallomaajoukkue

Ruotsin naisten lentopallomaajoukkue edustaa Ruotsia naisten arvokilpailuissa ja kansainvälisissä lentopallokilpailuissa. Se on pelannut Euroopan-mestaruuskilpailuissa vuosina 1967, 1971 ja 1983, ja paras saavutus on 12. sija vuodelta 1983. Neljännen kerran joukkue pelaa EM-kilpailuissa vuonna 2021. Joukkuetta valmentaa Ettore Guidetti.
Rukiye Yıldırım

| Mitalit | Mitalit | Mitalit |  |
| --- | --- | --- | --- |
|  Rukiye Yıldırım vuonna 2018. |  Rukiye Yıldırım vuonna 2018. |  Rukiye Yıldırım vuonna 2018. |  |
Maa:   Turkki
Naisten taekwondo
| MM-kilpailut  | MM-kilpailut  | MM-kilpailut  |  |
|  Pronssia | Gyeongju 2011 | 46 kg |  |
|  Pronssia | Manchester 2019 | 49 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Pietari 2010 | 46 kg |  |
|  Kultaa | Kazan 2018 | 46 kg |  |
|  Pronssia | Manchester 2012 | 46 kg |  |
|  Pronssia | Montreux 2016 | 46 kg |  |
Rukiye Yıldırım (12. helmikuuta 1991 Ankara) on turkkilainen taekwondoin.
Yıldırım on kilpaillut aikuisten kilpailuissa vuodesta 2009 lähtien. Hän voitti tuona vuonna Espanjan ja Britannian avoimen turnauksen. Yıldırım voitti vuoden 2010 aluksi Alankomaiden avoimen turnauksen. Pietarin EM-kilpailuissa 2010 Yıldırım eteni aina loppuotteluun, jossa voitti espanjalaisen Elaia Torrontegui Roncon. Hän voitti myös alle 21-vuotiaiden EM-kultaa vuonna 2010. Vuonna 2011 Yıldırım voitti Saksan avoimen turnauksen. Gyeongjun MM-kilpailuissa 2011 Yıldırım eteni aina välieriin, mutta hävisi eteläkorealaiselle So-Hui Kimille. Vuoden 2012 olympialaisten karsintakilpailussa Yıldırım putosi puolivälierävaiheessa. Ennen EM-kilpailuja hän voitti Espanjan avoimen turnauksen. EM-kilpailuissa 2012 hävisi välierissä Ioanna Koutsoulle saavuttaen EM-pronssia. Vuonna 2013 Yıldırım voitti Alankomaiden ja Espanjan avoimen turnauksen. MM-kilpailuissa hän kilpaili 49 kg sarjassa, mutta putosi puolivälierissä Chanatip Sonkhamille. Vuonna 2014 Yıldırım voitti Trelleborgin, Itävallan ja Turkin avoimen turnauksen. EM-kilpailussa 2014 hän jäi puolivälierävaiheeseen.
Vuonna 2015 Yıldırım eteni usean turnauksen loppuotteluun, mutta voitti vain Turkin ja Ukrainan avoimet turnaukset. MM-kilpailuissa 2015 hän hävisi neljännesvälierissä Tijana Bogdanovićille. Vuoden 2016 aluksi Yıldırım voitti Turkin ja Alankomaiden avoimen turnauksen. EM-kilpailuissa hän hävisi välierissä espanjalaiselle Blanca Palmerille saavuttaen kolmannen EM-mitalin. Vielä ennen vuotta 2017 Yıldırım voitti Kroatian avoimen turnauksen. Vuonna 2017 Yıldırım voitti Saksan, Slovenian ja Alankomaiden avoimen turnauksen. Vuoden 2017 MM-kilpailuissa Yıldırım hävisi toisen ottelunsa Andrea Ramírezille pudoten neljännesvälierissä. Hän eteni myös kolmesti Grand Prix -kilpailujen välieriin. Vuoden 2018 ensimmäisessä turnauksessa Egyptin avoimessa turnauksessa Yıldırım saavutti voiton. Hän voitti myös Sofian, Belgian ja Espanjan avoimen turnauksen. Yıldırım voitti myös uransa toisen Euroopan-mestaruuden, kun hän voitti 46 kg sarjan loppuottelussa alankomaalaisen Dina Pouryounes Langeroudin. Vuonna 2019 Yıldırım voitti Espanjan avoimen turnauksen. Vuonna 2020 hän voitti Fujairahin ja Saksan avoimet turnaukset.
Rotat ja rastaat

Rotat ja rastaat (tai rotat ja revot) on leikki, jota voidaan leikkiä ulkona tai isossa sisätilassa. Se sopii pienille lapsille. Leikissä suuri joukko jaetaan kahteen ryhmään ja molemmat ryhmät asettuvat omaan jonoon alueen tai salin/hallin keskelle. Jonot laitetaan vierekkäin, toinen jono on nimeltään Rastaat ja toinen Rotat. Joku ulkopuolinen huutaa joko Rotat! tai Rastaat! ja mahdollisesti pitkittää sanan R:ää pelin vaikeuttamiseksi. Jos esim. huudetaan Rastaat!, rotat juoksevat salin/alueen toiseen päähän ja rastaat yrittävät saada heidät kiinni. Sama toimii vastaavasti myös toisinpäin. Mahdollisesti voidaan myös huutaa pakenevan jonon nimi. Viimeinen nappaamaton pelaaja voittaa ja saa tulla huutajaksi.
Aiheesta muualla

Linkkari.net[vanhentunut linkki]
Richard Heuberger

Richard Heuberger
Richard Franz Joseph Heuberger (18. kesäkuuta 1850 – 28. lokakuuta 1914) oli itävaltalainen säveltäjä ja musiikkikriitikko. Hän syntyi Grazissa ja aloitti musiikinopintonsa 26-vuotiaana Robert Fuchsin johdolla. Heubergerin tuotantoon kuuluu oopperoita, operetteja, baletteja, orkesterimusiikkia, kuoroteoksia ja lauluja.
Rajanylityspaikka

Suomen ja Norjan välinen raja Nuorgamissa.
Johorin–Singaporen pengertie Malesian ja Singaporen rajalla on maailman vilkkaimman kansainvälisen maarajanylityksen paikka, ja sen ylittää päivittäin 300 000 malesialaista matkustajaa
Italian ja Sveitsin rajanylityspaikka. Vuonna 2009 Sveitsi liittyi Schengen-alueeseen, joten tämä rajanylityspaikka toimii pelkästään tullina.
Rajanylityspaikka on varsinainen raja-asema tai muu paikka, jossa voidaan ylittää kahden valtakunnan välinen raja.
Suomen rajanylityspaikat > Maaraja

Perussäännön mukaan tulo Suomeen (maahantulo) ja maasta poistuminen on sallittua vahvistettujen rajanylityspaikkojen kautta. Schengenin sopimuksen seurauksena perussäännöstä on kuitenkin poikkeuksia. Mikäli ei kuljeta mukanaan tullattavaa tavaraa, Schengenin maiden sisärajan saa ylittää missä tahansa, kunhan matkustusasiakirjat ovat mukana. Siten Suomesta on luvallista mennä Ruotsiin tai Norjaan myös muualta kuin virallisilta rajanylityspaikoilta.
Rajanylityspaikalla tarkoitetaan Suomen lainsäädännössä paikkaa, jonka kautta voi ylittää Schengen-alueen ulkorajan. Rajanylityspaikat määrätään valtioneuvoston asetuksessa. Asetuksen mukaisia rajanylityspaikkoja on Venäjän maarajalla, lentoasemilla, satamissa ja merivartioasemilla. Rajanylityspaikkoja ei ole Ruotsin ja Norjan vastaisilla rajoilla.
Suomen rajanylityspaikat > Maaraja > Norjaan

Mikäli matkustajan mukana on tullattavaa tavaraa, on Norjaan mennessä tai sieltä tullessa kuljettava tullitoimipaikan kautta. Kansainväliset rajanylityspaikat Suomen ja Norjan välillä ovat:
Karigasniemi
Kilpisjärvi
Kivilompolo
Nuorgam
Näätämö
Utsjoki
Suomen rajanylityspaikat > Maaraja > Ruotsiin

Ruotsin rajan saa ylittää mistä vain myös tullattavan tavaran kanssa, mutta tullaus on tällöin hoidettava erikseen asioimalla tullipaikkaan. Tulliasiat voi hoitaa myös rajaa ylitettäessä rajanylityspaikalla, mikäli siellä on tulliasema. Kansainväliset rajanylityspaikat Suomen ja Ruotsin välillä ovat:
Aavasaksa
Kaaresuvanto
Kolari
Muonio
Pello
Pättikkä
Ropinsalmi
Saarikoski
Tornio
rajaosio Keinovuopion kylän ja Kolmen valtakunnan rajan välillä
Suomen rajanylityspaikat > Maaraja > Venäjälle

Suomen ja Venäjän välisellä maarajalla on 9 rajanylityspaikkaa ja 2 tilapäistä rajanylityspaikkaa.
Oheinen taulukko kertoo Venäjän rajan rajanylityspaikat ja niillä suoritettujen henkilöiden rajatarkastusten määrän 2010-luvun vaihteessa.
| Rajan­ylitys­paikka | Tilanne | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- |
| Imatra | Suljettu toistaiseksi. | 930 308 | 1 065 061 | 1 098 712 | 1 320 164 | 1 837 956 | 2 225 563 |
| Kuusamo | Suljettu toistaiseksi. | 17408 | 18991 | 28225 | 37482 | 42 512 | 44 621 |
| Niirala | Suljettu toistaiseksi. | 898 435 | 874 132 | 934 006 | 1 022 496 | 1 281 037 | 1 501 511 |
| Nuijamaa | Suljettu toistaiseksi. | 1 634 362 | 1 996 042 | 1 910 715 | 2 315 601 | 3 153 596 | 3 381 843 |
| Raja-Jooseppi | Suljettu toistaiseksi. | 56 884 | 67 423 | 61 279 | 68 713 | 94 167 | 128 054 |
| Salla | Suljettu toistaiseksi. | 65 832 | 77 779 | 91 172 | 113 884 | 128 054 | 221 933 |
| Vaalimaa | Suljettu toistaiseksi. | 2 719 431 | 2 759 110 | 2 453 796 | 2 730 696 | 3 156 469 | 3 495 458 |
| Vainikkala | Yksinomaan raideliikenteelle tarkoitettu rajanylityspaikka. Avoinna . | 398 684 | 431 085 | 349 363 | 344 269 | 435 922 | 483 988 |
| Vartius | Suljettu toistaiseksi. | 408 938 | 419 989 | 424 186 | 405 683 | 467 126 | 502 150 |
| Inari (Lieksa) | Tilapäinen rajanylityspaikka. Suljettiin toistaiseksi marraskuussa 2021. | 10 018 | 8 575 | 3 432 | 6 141 | 4 400 | 1 050 |
| Parikkala | Tilapäinen rajanylityspaikka. Suljettiin toistaiseksi huhtikuussa 2022.  | 14 287 | 18 416 | 18 037 | 16 636 | 12 804 | 12 637 |
| Yhteensä | – | 7 164 322 | 7 742 011 | 7 373 683 | 8 382 491 | 10 648 770 | 11 998 808 |
Rajanylityspaikat itärajalla: 1 Raja‑Jooseppi, 2 Salla, 3 Kuusamo, 4 Vartius, 5 Niirala, 6 Parikkala, 7 Imatra, 8 Nuijamaa, 9 Vainikkala, 10 Vaalimaa. Kartasta puuttuu Inari. Sinisellä avoimet paikat, punaisella suljetut.
Suomen rajanylityspaikat > Maaraja > Venäjälle > Sulkeminen

Suomen ja Venäjän väliset rajanylityspaikat suljettiin Suomessa valtioneuvoston päätöksellä 24.11.2023 klo 00.00 alkaen lukuunottamatta Raja-Jooseppia. Kansainvälisen suojelun hakeminen keskitettiin Raja-Joosepin rajanylityspaikalle. Päätös oli voimassa 23.12.2023 asti. Rajanylityspaikkojen alueille ja niiden sivustoille oli rakennettu esteaitaa. Rajojen valvontaa tehostettiin Kaakkois-Suomen rajavartioston valvomalla rajaosuudella jalka- ja ajoneuvopartioinnilla, teknisellä valvonnalla, sekä miehitetyllä ja miehittämättömällä lentotoiminnalla. Päätöstä muuteltiin useasti, jonka jälkeen lopputulos oli että useimmat itärajan rajanylityspaikat olivat suljettuina joulukuun 13. päivään saakka. Sen jälkeen useimpien rajanylityspaikkojen sulkua jatkettiin tammikuuhun, mutta Vaalimaan ja Niiralan rajanylityspaikat avautuivat 14.12.2023. Ne suljettiin taas 15.12.2023. Tammikuussa sulkua jatkettiin kuukaudella 11. helmikuuta saakka. Helmikuussa sulkua jatkettiin huhtikuun 14. päivään saakka.. Huhtikuussa hallitus päätti jatkaa sulkua toistaiseksi.
Suomen rajanylityspaikat > Maaraja > Venäjälle > Lakkautetut

Tilapäiset rajanylityspaikat Karikangas, Kivipuro, Kokkojärvi, Onkamo, Puitsi, Rajakangas, Ruhovaara, Uukuniemi, Valkeavaara ja Virtaniemi lakkautetiin 2011. Haapovaara, Karttimo, Kurvinen ja Leminaho lakkautettiin 2017.
Suomen rajanylityspaikat > Meriraja: Satamat ja merivartioasemat

Rajavartiolaitos teki vuonna 2011 yhteensä 293 447 henkilöliikenteen rajatarkastusta muun muassa seuraavissa satamissa tai vesiväylien raja-asemilla:
Helsinki
Kalajoki
Kokkola
Kotka
Lappeenranta
Naantali
Nuijamaa (Saimaan kanava)
Rauma
Tornio
Turku
Rajanylitys on mahdollista eräiden muidenkin satamien kautta. Huviveneiden käytössä ovat seuraavat merivartioasemat:
Santio
Haapasaari
Suomenlinna
Hanko
Maarianhamina
Suomen rajanylityspaikat > Ilmatila: Kansainvälistä liikennettä palvelevat lentoasemat

Kansainvälisen liikenteen lentoasemia ovat:
Enontekiö
Helsinki-Malmi
Helsinki-Vantaa
Ivalo
Joensuu
Jyväskylä
Kajaani
Kemi-Tornio
Kittilä
Kokkola-Pietarsaari
Kuopio
Kuusamo
Lappeenranta
Maarianhamina
Mikkeli
Oulu
Pori
Rovaniemi
Savonlinna
Seinäjoki
Tampere-Pirkkala
Turku
Vaasa
Varkaus
Lisäksi on myös muita lentoliikenteen rajanylityspaikkoja. Vesitasoilla on mahdollista saapua lisäksi Hangon, Suomenlinnan, Kotkan, Maarianhaminan ja Porkkalan merivartioasemien kautta.
Rajavartiolaitos teki kansainvälistä lentoliikennettä palvelevilla lentoasemilla yhteensä 3,776 miljoonaa rajatarkastusta (ainakin passintarkastus) vuonna 2011. Vuonna 2012 lentoasemilla tehtiin 4,050 miljoonaa kansainvälisen liikenteen passintarkastusta. Vilkkaimmat lentoasemat olivat tällä mittarilla Helsinki-Vantaa (3 817 tuhatta), Kittilä (58 tuhatta) ja Rovaniemi (37 tuhatta). Sisämaan lentoasemilla (esim. Jyväskylä, Kuopio ja Tampere-Pirkkala) rajatarkastuksista huolehtii poliisi, joten näillä lentoasemilla tehtyjen tarkastusten lukumäärä ei sisälly rajavartiolaitoksen tilastoihin.
Aiheesta muualla

Wikimedia Commonsissa on kuvia tai muita tiedostoja aiheesta .
Rajatarkastukset (Rajavartiolaitos) (Arkistoitu – Internet Archive)
Rajanylityspaikkojen aukioloajat Venäjän rajalla (Rajavartiolaitos) (Arkistoitu – Internet Archive)
Huvialusten rajatarkastukset (Arkistoitu – Internet Archive) (raja.fi)
Henkilöiden rajatarkastukset 2006-2009 eri rajanylityspaikoilla (Rajavartiolaitos)[vanhentunut linkki]
Suomen raja-asemat
| --- | --- |
Maaraja-asemat:  Haapovaara | Imatran Pelkola | Inari | Karesuvanto | Karikangas | Karigasniemi | Karttimo | Kilpisjärvi | Kivilompolo | Kivipuro | Kokkojärvi | Kolmikanta (Imatra) | Kurvinen | Kuusamo | Leminaho | Muonio | Niirala (Tohmajärvi) | Nuijamaa-Brusnitšnoje (Lappeenranta) | Nuorgam | Näätämö | Onkamo | Parikkala | Pello | Puitsi | Rajakangas | Raja-Jooseppi-Lotta (Sodankylä) | Ruhovaara | Salla | Santio (Virolahti) | Tornio-Haaparanta | Uukuniemi | Vaalimaa-Torfjanovka (Virolahti) | Vainikkala-Lužaika (Lappeenranta) | Valkeavaara | Vartius-Lyttä (Kuhmo) | Virtaniemi
Lentoasemat:  Enontekiö | Helsinki-Vantaa | Ivalo | Joensuu | Jyväskylä | Kajaani | Kemi-Tornio | Kittilä | Kokkola-Pietarsaari | Kuopio | Kuusamo | Lappeenranta | Maarianhamina | Mikkeli | Oulu | Pori | Rovaniemi | Savonlinna | Tampere-Pirkkala | Turku | Vaasa
Satamat:  Eckerö | Färjsundet | Hamina | Hanko | Haukipudas | Helsinki | Inkoo | Kalajoki | Kaskinen | Kemi | Kemiö | Kirkkonummi | Kokkola | Kotka | Kristiinankaupunki | Lappeenranta | Loviisa | Långnäs | Maarianhamina | Merikarvia | Naantali | Nuijamaa | Olkiluoto | Oulu | Parainen | Pernaja | Pietarsaari | Pohja | Pori | Porvoo | Raahe | Rauma | Salo | Sipoo | Taalintehdas | Tammisaari | Tornio | Turku | Uusikaupunki
Rautatieasemat:  Helsingin rautatieasema | Kouvolan rautatieasema | Vainikkalan rautatieasema
Rämet

Rämet on harvinainen suomalainen sukunimi, joka on tai on ollut yhteensä 127 ihmisellä (lokakuu 2022).
Tunnettuja Rämet-nimisiä henkilöitä:
Mika Rämet (s. 1971), lääkäri, rokotetutkija ja professori
Ville Rämet (s. 2002), pesäpalloilija.
Ruotsin naisten salibandymaajoukkue

Ruotsin naisten salibandymaajoukkue on Svensk Innebandyn hallinnoima joukkue, joka edustaa Ruotsia naisten kansainvälisissä otteluissa. Ruotsi on ylivoimaisesti MM-kisojen menestynein joukkue. Se on voittanut 14 MM-kisoissa 11 mestaruutta, muun muassa yhdeksän viimeisintä vuodesta 2007 alkaen.
Rehtorit

Rehtorit oli vuonna 1995 perustettu punkrock-powerpop-ramopunk-yhtye. Ensimmäisessä kokoonpanossa oli kolme Ne Luumäet -yhtyeen soittajaa: Kaide, Finski ja Heko Luumäki. Bassoa soitti Stindy-boy ja laulusta vastasi Rehtori Pajunen. Rehtorit levytti tällä kokoonpanolla Poko Rekordsille singlen Frankenstein ja yhtyeen ensimmäisen albumin Millionääri, minkä jälkeen laulamaan tuli Janne. Hänen kanssaan Rehtorit levytti singlet Born to lose ja Mä hyppään järveen!. Born to lose -singlen mukana tuli Suomen ensimmäinen 3D-video. Se nousi parhaimmillaan singlelistan sijalle 19.
Vuonna 1999 kokoonpano muuttui jälleen. Yhtyeeseen tuli mukaan rumpuihin Artsi, bassoon Rehtori Mikkola ja toiseksi kitariksi Rehtori Reponen Jr. Hieman myöhemmin laulamaan siirtyi Kuraattori Kurki. Tämän kokoonpanon ensimmäinen levytys oli Helsingin helmoissa -kokoelmalta löytyvä "Kolmatta linjaa lakaisin". Vuonna 2001 yhtyeeltä julkaistiin singlet Perjantain ja maanantain välinen yö sekä Naurettavaa?.
Vuonna 2002 oli tällä kokoonpanolla levyn julkaisun aika. Syntyi Hiljaa!-niminen levy. Vuoden kuluttua ilmestyi viimeinen Kuraattori Kurjen laulama julkaisu: EP Apina ja Corolla, jolla yhdellä kappaleella soitti jo uusi rumpali Mikko. Kuraattori Kurjen jälkeen laulamaan tuli jälleen Rehtori Pajunen. Hän joutui lähtemään yhtyeestä kuitenkin jo muutaman esiintymisen jälkeen ja kitaristi Rehtori Reponen Jr. rupesi kitaran soiton ohella laulamaan. Tällä kokoonpanolla Rehtorit on julkaissut kappaleen Punk Rock Woimasoinnun julkaisemalla 1-2-3-4-kokoelmalla ja julkaisi vuonna 2006 levyn nimeltään Klassista musiikkia.
Viimeiseksi jäänyt studioalbumi Kansainvälinen salaliitto julkaistiin 2010. Elokuussa 2013 Rehtorit ilmoitti lopettavansa, ja viimeinen keikka soitettiin Helsingissä talvella 2014.
Diskografia > Studioalbumit

Millionääri (1995)
Hiljaa! (2002)
Klassista musiikkia (2006)
Kansainvälinen salaliitto (2010)
Diskografia > EP:t

Apina ja Corolla (2003)
Ramones-viikko (2007,  Pojat & Debbie -split, suomennos kappaleesta ”Runaway”)
Diskografia > Singlet

”Frankenstein (1995)
”F.C. Born to Lose” 1996)
”Mä hyppään järveen” (1997)
”Perjantain ja maanantain välinen yö” (2001)
”Naurettavaa?” (2001)
”Rehtorit / Häiriköt” (2002, Häiriköt-split)
Aiheesta muualla

Rehtoreiden kotisivut
Ramopunk.com -sivuston Rehtorit-sivut (Arkistoitu – Internet Archive)
Rämepuron kaivos

Rämepuron kaivos on Ilomantsin Hattuvaarassa sijaitseva Endomines Oy:n suljettu kultakaivos, joka oli toiminnassa vuosina 2013–2016. Kaivoksen avolouhoksesta louhittiin tänä aikana malmia 169 080 tonnia ja sivukiveä 866 917 tonnia. Kaivoksen malmi vietiin murskattavaksi ja rikastettavaksi Pampalon kaivoksen rikastuslaitokselle. Rämepuro kuuluu niin sanotun Karjalan Kultalinjan esiintymiin.
Rämepuron kultaesiintymä löytyi 1980-luvun puolivälissä malminetsinnän tuloksena. Alunperin kaivosoikeudet sai 1993 Outokumpu Finnmines Oy, vuonna 2003 ne siirrettiin Polar Mining Oy:lle ja 2006 Endomines Oy:lle.
Kaivoksen toiminta päättyi helmikuussa 2016 ja tämän jälkeen kaivoksen avolouhos alkoi täyttyä vedellä kun veden pumppaus louhoksesta lopetettiin. Sivukivialueet maisemoitiin elo-marraskuussa 2016 ja maisemointi-istutuksia tehtiin niillä vuonna 2018. Louhoksesta alkoi valua ylivuotona hapanta metallipitoista vettä keväästä 2017 alkaen koska ympäröiviltä soilta kulkeutuu louhokseen koko ajan pohjavettä. Sivukivikasalta tulee erittäin hapanta (pH 3,3) ja metallipitoista vettä, jota pumpataan jätealtaisiin. Jätealtaassa veden pH:ta nostetaan sammutetun kalkin avulla jolloin vedessä olevat metallit saostuvat altaan pohjaan. Sivukivialueen ympärillä on kokoojaojat joilla kootaan alueelta tulevaa suotovettä. Kaivoksen sulkemisen jälkeen 700 metrin päässä sijaitsevan talon kaivon vesi muuttui juomakelvottomaksi veden sisältämän kuparin, lyijyn ja arseenin takia.
Rote

Rote
Rote satelliittikuvassa
| --- | --- |
Sijainti:  10°28′S, 123°23′E Indonesia
Saariryhmä:  Pienet Sundasaaret
Vesialue:  Timorinmeri, Intian valtameri 
Korkein kohta:  320  m 
Pinta-ala:  1 200 km²
| --- | --- |
Suurin kaupunki:  Ba'a
Kieli:  useita kieliä
muokkaa - muokkaa wikitekstiä - muokkaa Wikidataa
Rote (joissakin lähteissä Roti) on Indonesian eteläisin asuttu saari. Se on osa Nusa Tenggara Timurin maakuntaa. Saari sijaitsee lounaiseen isommasta Timorin saaresta. Roten suurin kaupunki Ba'a sijaitsee saaren pohjoisosassa. Saari muodostaa yhdessä sen länsipuolella sijaitsevan Ndaon kanssa oman hallintoalueensa (kabupaten).
Heti Roten eteläpuolella sijaisteva asumaton Ndana on Indonesian eteläisin saari.
Roten väestö harjoittaa lähinnä maataloutta ja kalastusta, mutta myös matkailuelinkeino on kasvussa. Tärkeä osa ravinnosta saadaan sokeripitoisesta lontarpalmun (Borassus flabellifer) mahlasta. Saarelle on säännöllinen lauttayhteys  Kupangista, Timorin saarelta. Saarella puhuttuja kieliä ovat austronesialaisiin kieliin kuuluvat ringgou, bilba, termanu, lole, tii, dengka ja dela-oenale.
Aiheesta muualla

Rote and Sabu islands
Indonesia tourism - Rote island
Renée Taylor

| Renée Taylor |
| --- | --- |
 Renée Taylor vuonna 1974.
Henkilötiedot
Syntynyt: 19. maaliskuuta 1933 (ikä 91)  New York, Yhdysvallat
Ammatti:  näyttelijä, käsikirjoittaja
Puoliso:  Joseph Bologna (1965–2017)
Näyttelijä
Merkittävät roolit:  Sylvia Fine Nanny
Palkinnot
  Writers Guild of America -palkinto  1971 – Made for Each Other  Primetime Emmy -palkinto  1973 – Acts of Love and Other Comedies  
Aiheesta muualla
IMDb 
Elonet
Renée Taylor (alkuperäiseltä sukunimeltään Wexler, s. 19. maaliskuuta 1933 New York) on yhdysvaltalainen näyttelijä ja käsikirjoittaja.
Taylor on suurelle yleisölle tuttu 1990-luvun televisiosarjasta Nanny, jossa hän esitti Sylvia Finea, Fran Drescherin roolihahmon äitiä. Tästä komediaroolista hänelle myönnettiin Emmy-palkintoehdokkuus. Lisäksi Taylor on näytellyt esimerkiksi filmeissä Kevät koittaa Hitlerille (1968) ja Alfie (2004). Hän on esiintynyt myös suomalais-yhdysvaltalaisessa elokuvassa Zarra’s Law (2014).
Puolisonsa Joseph Bolognan kanssa Taylor teki lukuisia käsikirjoituksia näytelmiin, televisiotuotantoihin ja elokuviin. Rakastajia ja muita veijareita  -elokuvan käsikirjoitus nosti heidät Oscar-palkintoehdokkaiksi. Vuonna 1971 he voittivat Writers Guild of America -palkinnon käsikirjoittamastaan elokuvasta Made for Each Other, jossa he myös itse näyttelivät. Vuonna 1973 he saivat käsikirjoittajien Emmy-palkinnon Marlo Thomasin tähdittämästä televisioelokuvasta Acts of Love and Other Comedies. Taylor ja Bologna ohjasivat yhdessä elokuvan Love Is All There Is (1996).
Taylorin ja Bolognan avioliitto kesti 52 vuotta. Taylor jäi leskeksi elokuussa 2017.
Valikoitu filmografia

Renée Taylor on näytellyt muun muassa seuraavissa elokuvissa:
Jerry Hollywoodissa (The Errand Boy, 1961)
Kevät koittaa Hitlerille (The Producers, 1968)
Jennifer on My Mind (1971)
Kun mies on mies (A New Leaf, 1971)
Made for Each Other (1971)
Lemmensairas lääkäri (Lovesick, 1983)
Muuta en jouluksi toivo (All I Want for Christmas, 1991)
Ojasta allikkoon (Delirious, 1991)
Love Is All There Is (1996)
Mummonkaatajat (National Lampoon’s Gold Diggers, 2003)
Alfie (2004)
Life During Wartime (2009)
Zarra’s Law (2014)
Tango Shalom (2021)
Aiheesta muualla

Renée Taylor Internet Movie Databasessa. (englanniksi)
Royal Society of Edinburgh

Royal Society of Edinburghin rakennus.
Royal Society of Edinburgh on skotlantilainen tiedeakatemia, joka perustettiin vuonna 1783. Akatemialla on jäseniä yli 1 500. Akatemian jäsenistö edustaa useita eri oppiaineita, muun muassa luonnontieteitä ja teknologiaa, taiteita, humanistisia tieteitä ja yhteiskuntatieteitä.
Aiheesta muualla

Kuvia tai muita tiedostoja aiheesta Royal Society of Edinburgh Wikimedia Commonsissa
Royal Society of Edinburghin kotisivut (Arkistoitu – Internet Archive) (englanniksi)
Royal Small Arms Factory

Royal Small Arms Factory
Royal Small Arms Factory (RSAF Enfield) oli Britannian kruunun asetehdas joka sijaitsi Lontoon Enfieldissa Enfield Lockissa. Tehdas perustettiin 1816 ja lakkautettiin 1988.
Tehdas perustettiin brittien petyttyä olemassa olleiden aseiden laatuun ja hintaan Napoleonin sodissa. Tätä ennen aseita oli rakennettu lähinnä Birminghamissa Gun Quarterissa. Sijaintipaikaksi valittiin saari suomaastossa Leajoen varrella. Tarkoituksena oli käyttää vesivoimaa koneiden pyörittämiseen ja jokia kuljetusreittinä.
Tehdas kasvoi Krimin sodan myötä. Vuonna 1856 perustettiin konepaja, jossa käytettiin höyrykoneiden pyörittämiä amerikkalaisvalmisteisia koneita. Työntekijöitä oli noin tuhat. 1860-luvulla valmistettiin 1744 kivääriä viikossa.
Vuonna 1889 aloitettiin uuden James Paris Leen suunnitteleman kiväärin tuotanto. Kuuluisa Lee-Enfield suunniteltiin 1895.
Tehdas yksityistettiin 1987 osana kuninkaallisista asetehtaista yhtiöitettyä Royal Ordnance -yritysrypästä ja lakkautettiin 1988.
Aiheesta muualla

Kuvia tai muita tiedostoja aiheesta Royal Small Arms Factory Wikimedia Commonsissa